# Vannbøffel

| Vannbøffel
 |
| --- |
|  |
| Nomenklatur |
| *Bubalus bubalis* (Linnaeus, 1758) |
| Synonymi |
| *Bos bubalis* Linnaeus, 1758 |
| Populærnavn |
| vannbøffel, tam vannbøffel, domestisert vannbøffel |
| Klassifikasjon |
| Rike | Dyr  |
| Rekke | Ryggstrengdyr  |
| Klasse | Pattedyr  |
| Orden | Klovdyr  |
| Familie | Kvegfamilien  |
| Slekt | *Bubalus* |
| Miljøvern
 |
| **IUCNs rødliste:** |
| Ikke vurdert!
 |
| **Fremmedartslista:** |
|
NK —
*Ingen kjent risiko 2023* |
| Økologi
 |
| Habitat:
 | terrestrisk
 |
| Utbredelse:
 | Asia
 |

**Vannbøffel** (*Bubalus bubalis*), så kalt fordi både tam og vill vannbøffel tidligere ble regnet til denne arten, er en domestisert vannbøffel som oppsto i Sør- og Sørøst-Asia. Den kalles også **tam vannbøffel** og **domestisert vannbøffel**, og består i kraft av to varianter eller underarter.

Den domestiserte arten inngår i slekten *Bubalus* som en selvstendig art, men status for *B. bubalis* har ikke blitt vurdert av Verdens naturvernunion (IUCN) etter at den og vill vannbøffel ble splittet i to arter. Tam vannbøffel er imidlertid svært tallrik i begge varianter.

## Taksonomi

Tam vannbøffel, okse
Ku med diende kalv.
Vill vannbøffel (*B. arnee*) og tam vannbøffel (*B. bubalus*) er nå skilt i hver sin art. Til den domestiserte arten regner man to underarter eller varianter. Disse skiller seg fra hverandre på flere måter, blant annet gjennom antallet kromosomer. Sumpbøffel (var. *kerabau*) har 48, mens elvebøffel (var. *bubalus*) har 50. Krysninger mellom dem kan av og til gi fertilt avkom.

Forvillede tamme vannbøfler utgjør et problem for populasjonen med vill vannbøffel, fordi dyra hybridiserer. Akkurat hvor stor problemet er vet ingen, men både Verdens naturvernunion og andre er bekymret.

## Biologi

Tam vannbøffel har utpreget kjønnspreg, og oksene blir betydelig større enn kuene. De fysiske målene varierer også mellom underartene, i det elvebøfler blir større enn sumpbøfler. Arten har en kroppslengde på cirka 240–300 cm og en skulderhøyde rundt 127–142 cm. Vekten ligger rundt 400–1 000 kg. Begge kjønn bærer horn, som svinger utover og bakover. Oksene har betydelig større horn enn kuene. Avstanden mellom hornspissene kan bli mer enn 1 m.

Per 2016 ble det anslått at det finnes cirka 170 millioner domestiserte vannbøfler i verden, hvorav cirka 97 prosent befinner seg i Asia. Forholdet mellom sumpbøffel og elvebøffel er ukjent, men sumpbøffel har en mer østlig distribusjon. Typen er introduserte til en rekke land utenfor Asia, spesielt i det fuktige tropiske og subtropiske beltet.

Vannbøffelen livnærer seg først og fremst på ferskt gress og lever i vill tilstand i fuktige gressområder, sumper og lignende terreng.

## Inndeling

Inndelingen følger i hovedsak *Bovids of the World*.

**Treliste Bovidae, kvegfamilien
	+ Bovinae, oksedyr
		- Bovini
			* Pseudorygina
			* Bubalina, bøfler
				+ *Bubalus*, asiatiske bøfler
					- *B. bubalis*, tam vannbøffel
						* *B. b.* var. *kerabau*, sumpbøffel (domestisert, 48 kromosomer)
						* *B. b.* var. *bubalus*, elvebøffel (domestisert, 50 kromosomer)
					- *B. arnee*, vill vannbøffel
					- *B. mindorensis*, mindorobøffel (monotypisk)
					- *B. depressicornis*, anoabøffel (monotypisk)
					- *B. quarlesi*, fjellanoa (monotypisk)
				+ *Syncerus*, afrikanske bøfler

## Bruksområder

* Mozzarellaost fremstilles i Italia av melk fra domestisert vannbøffel. Ekte mozzarella av bøffelmelk kalles Mozzarella di bufala.
* Khoo kheer er indiske drikke av melk fra bøffel.
* Visse eksklusive bilmodeller benytter bøffelskinn som tilbehør.
* Vannbøffelhorn ble benyttet som råmateriale for bakre kompressjonslag av asiatisk komposittbue, for hårkam, og for munnstykke til ney.

## Referanser

## Eksterne lenker

* (en) *tam vannbøffel* i Encyclopedia of Life

* (en) *tam vannbøffel* i Global Biodiversity Information Facility

* (no) *tam vannbøffel* hos Artsdatabanken

* (en) *tam vannbøffel* hos Fossilworks

* (en) *tam vannbøffel* hos ITIS

* (en) *tam vannbøffel* hos NCBI

* (en) *Kategori:Bubalus bubalis* – bilder, video eller lyd på Wikimedia Commons

* (en) *Bubalus bubalis* – galleri av bilder, video eller lyd på Wikimedia Commons

* *Bubalus bubalis* – detaljert informasjon på Wikispecies